
ŠAKIŲ RAJONO SAVIVALDYBĖS  TARYBA

SPRENDIMAS

DĖL MOKINIŲ SKAIČIAUS IR MOKESČIŲ UŽ MOKSLĄ BEI INSTRUMENTŲ NUOMĄ NUSTATYMO ŠAKIŲ RAJONO MENO MOKYKLOJE

2012 m. gegužės 31 d. Nr. T-235
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin.,1994, Nr.55-1049; 2008, Nr. 113-4290) 16 str. 4 d. ir Šakių rajono meno mokyklos direktoriaus 2012 m. gegužės 17 d. prašymu Nr. S-83, nusprendžia:

1. Nustatyti Šakių rajono meno mokykloje mokinių skaičių nuo 2012 m. rugsėjo 1 d.: muzikos skyriuje iki 230 mokinių, dailės skyriuje iki 95 mokinių, choreografijos skyriuje iki 140, bendrą mokinių skaičių - iki 465 mokinių. 

2. Nustatyti mokesčius už mokslą ir instrumentų nuomą Šakių rajono meno mokykloje nuo 2012 m. rugsėjo 1 d.:


2.1. pasirinkusiems vieną ugdymo programą dailės, muzikos ar choreografijos skyriuje - 40 Lt per mėnesį;


2.2. pasirinkusiems dvi ugdymo programas muzikos skyriuje - 60 Lt per mėnesį;


2.3. pasirinkusiems ugdymo programas muzikos ir dailės, muzikos ir choreografijos ar dailės ir choreografijos skyriuose - 80 Lt per mėnesį;


2.4. nuomojantiems instrumentą iš mokyklos -10 Lt per mėnesį.


3. Taikyti 50 procentų nuolaidą vaikams su negalia bei socialines pašalpas gaunančių šeimų vaikams ir šeimoms, auginančioms tris ir daugiau vaikų iš kurių bent trys lanko Šakių rajono meno mokyklą. 

4. Pripažinti netekusiu galios rajono savivaldybės tarybos 2008 m. liepos 24 d. sprendimą Nr. T-238 „Dėl mokinių skaičiaus padidinimo ir mokesčių už mokslą bei instrumentų nuomą nustatymo Šakių meno mokykloje“.

Meras                                                                                                       Juozas Bertašius  

